Študijný program ODBORU ANESTÉZIOLÓGIA A INTENZÍVNA MEDICÍNA

Pozri: 	Vestník MZ SR 2003 Osobitné vydanie zo 16. júna 2003, ročník 51, strana 5-9
http://anaesth.vadium.sk/1kaim_SZU/index.htm
a) Charakteristika odboru: 

Anestéziológia a intenzívna medicína je interdisciplinárnym a základným odborom v liečebno-preventívnej starostlivosti, ktorý skúma a poskytuje anestetickú, resuscitačnú a intenzívnu starostlivosť. Pri poskytovaní anestetickej starostlivosti a pri aplikácii princípov intenzívnej medicíny spolupracuje s operačnými a neoperačnými odbormi. 
Anestetickou starostlivosťou sa zabezpečuje bezbolestné vykonávanie diagnostických a liečebných výkonov operačnej a neoperačnej povahy. 
Intenzívna medicína zabezpečuje starostlivosť a liečbu kriticky chorých u ktorých hrozí zlyhanie, zlyháva alebo zlyhala funkcia jedného alebo viacerých orgánových systémov. 
Odbor anestéziológia a intenzívna medicína sa tiež podieľa na organizačnom a prevádzkovom zabezpečovaní urgentnej prednemocničnej a nemocničnej starostlivosti.
Odbor anestéziológia a intenzívna medicína sa podieľa aj na riešení problematiky chronickej a neznesiteľnej bolesti v rozsahu určenom koncepciou odboru algeziológia.	

b) Kvalifikačné a pracovno-právne predpoklady pre zaradenie do špecializačného odboru anestéziológia a intenzívna medicína

Podmienkou na zaradenie do špecializačnej prípravy v odbore anestéziológia a intenzívna medicína je úspešné absolvovanie vysokoškolského doktorského štúdia.	

c) Rozsah teoretických vedomostí  potrebných na získanie špecializácie v špecializačnom odbore anestéziológia a intenzívna medicína

Všeobecná medicína

1. Anatómia: Anatómia hlavy a jej štruktúr, krku  a jeho štruktúr, hrudníka a jeho štruktúr, chrbtice a miechového kanála. Anatómia periférneho nervového a cievneho systému Anatómia končatín.
2. Fyzika a princípy merania parametrov: Medzinárodná sústava SI jednotiek. Fyzikálno-chemické vlastnosti plynov, kvapalín a pár vo vzťahu k anestéziológii a intenzívnej medicíne. Fyzikálne zákony plynov a kvapalín aplikované na prístroje používané v anestéziológii ako napr. Manometre, regulátory tlaku, prietokomery, odparovače a dýchacie okruhy. Základné vedomosti o elektrickom prúde a napätí, optika, spektrofotometria, základné fyzikálne princípy využívané na anestetických a monitorovacích prístrojoch. Pravidlá bezpečnosti a preventívne opatrenia proti výbuchu, požiaru a úraze elektrickým prúdom. Prístroje a pomôcky používané v anestéziológii.
3. Farmakológia: Základné princípy pôsobenia liekov. Princípy farmakokinetiky a farmakodynamiky, interakcia receptor – látka, fyzikálno-chemické vlastnosti liekov a ich toxicita. Dávkovacie liekové systémy. Farmakológia látok a liekov používaných v anestéziológii a intenzívnej medicíne. Základné znalosti o liekoch, ktoré sú súčasťou liečby anestézovaného pacienta (tricyklické antidepresíva, kardiotoniká, diuretiká, antikoagulanciá, antihypertenzíva, beta-lytiká, blokátory kalciového kanála...).
4. Fyziológia a patofyziológia: Fyziológia a patofyziológia respiračného, kardiovaskulárneho, renálneho a nervového systému. Fyziológia a patofyziológia vegetatívneho nervového systému, nervosvalového prenosu, metabolizmu vody a elektrolytov. Fyziológia a patofyziológia endokrinného a hepatálneho systému. Meranie a interpretácia dôležitých fyziologických parametrov, najmä však minútového objemu srdca a ostatných hemodynamických ukazovateľov, funkčných parametrov respiračného, renálneho, hepatálneho a nervového systému.
5. Biochémia a hematológia: Poznanie referenčných a patologických hodnôt základných biochemických a hematologických vyšetrení. Interpretácia hodnôt acidobázickej rovnováhy a krvných plynov, parametrov na posúdenie porúch metabolizmu vody a elektrolytov, hemokoagulačných parametrov, parametrov hodnotiacich funkciu pečene, obličiek a metabolizmu.
6. Štatistika: Základné princípy štatistického spracovania údajov, teória pravdepodobnosti, distribučné populačné krivky. Základné testy štatistickej významnosti, základné princípy charakterizujúce experimentálne a klinické štúdie.

Anestéziológia

1. Predoperačné vyšetrenie: Predoperačné vyšetrenie a analýza získaných poznatkov u pacienta všetkých vekových skupín (vrátane novorodencov) pre elektívne alebo urgentné operačné výkony. Základná interpretácia biochemických vyšetrení, RTG snímok, EKG kriviek, ultrasonografických nálezov, CT vyšetrení, funkčných pľúcnych testov, hemodynamickcýh katetrizačných vyšetrení a pod. Aplikácia skórovacích systémov (napr. ASA, NYHA). Predoperačná príprava pacienta na anestéziu vrátane podávania tekutín. Poznanie etiológie a patofyziológie základných interných a chirurgických ochorení a ich význam a vplyv na anestéziu. Anamnéza a relevantné klinické vyšetrenie a ich analýza. Klinický význam účinkov anestézie a operácie na pacienta. Význam nutričného a metabolického stavu, veku, fajčenia, užívanie liekov a fyzického stavu a pod. pre anestéziu. Premedikácia. Špecializovaná predoperačná príprava podľa veku, charaktere pridruženého ochorenia a špecificity operácie (ambulantný zákrok, urgentná operácia, pôrodnícka operácia, špecifiká v jednotlivých chirurgických disciplínách.
2. Klinická anestézia: Fyzikálne princípy funkcie anestetických prístrojov a systémov. Spôsoby a metódy kontroly ich funkčnosti. Ďalšie prístroje a pomôcky používané v anesteziologickej praxi. Monitorovacie systémy a princípy monitorovanie v anestetickej činnosti. Bezpečnosť pacienta a anestéziológa.
Metódy, techniky a spôsoby podávania a vedenia celkovej a regionálnej anestézie vo všetkých vekových skupinách (vrátane novorodencov). Mechanizmy anestézie a analgézie. Fyziologické a patofyziologické dôsledky anestézie. Anesteziologické a perioperačné komplikácie. Mechanizmy svalovej relaxácie, farmakológia svalových relaxancií, indikácie používania svalových relaxancií. Pôrodnícka anestézia a analgézia vrátane riešenia pôrodníckych komplikácií vo vzťahu k pôrodníckej anestézii a analgézii  (pre-eklampsia, eklampsia). Resuscitácia novorodenca a používané skórovacie systémy (Agpar systém). Základné anestetické princípy a techniky u novorodencov a detí.
Metódy, techniky a spôsoby podávania a vedenia celkovej a regionálnej anestézie v pediatrii, v neurochirurgii, v chirurgii srdca a hrudníka, vo vyšších vekových skupinách, pri ambulantných, diagnostických a krátkych liečebných výkonoch.
Lokálne anestetiká, farmakológia lokálnych anestetík, indikácie použitia, komplikácie po podaní lokálnych anestetík. Techniky povrchovej, infiltračnej, epidurálnej a spinálnej anestézie. Blokády nervových kmeňov a platení. Toxicita lokálnych anestetík. Mortalita a morbidita vo vzťahu k používaniu lokálnych anestetík.
Špeciálne metódy a techniky používané v anesteziologickej praxi, ako napr. riadená hypotenzia a hypotermia, hemodilúcia a pod. Substitúcia krvnými derivátmi v perioperačnom období.
3. Pooperačná starostlivosť a liečba bolesti.
Pooperačná starostlivosť vo všeobecnosti a vo všetkých vekových skupinách, vrátane metód, techník a spôsobov liečby pooperačnej bolesti . Etiológia a riešenie komplikácií vyskytujúcich sa v bezprostrednom pooperačnom období. Pozdné pooperačné komplikácie. Farmakológia analgetík a ostatných látok používaných pri liečbe pooperačnej bolesti. Špecifické pooperačné problémy vo vzťahu k špecifickým operačným zákrokom a používaným anestetickým technikám. Princípy multidisciplinárnej analgetickej starostlivosti.

Intenzívna medicína

1. Všeobecné princípy: Diagnostika, indikácie a zásady liečba pacientov prijímaných na lôžkovú časť oddelení anesteziológie a intenzívnej medicíny. Používanie a interpretácia skórovacích systémov (APACHE, Glasgowský skórovací systém, SOFA a pod.).
Patofyziológia zlyhania jednotlivých orgánových systémov, princípy klinického, biochemickécho a hemodynamického monitorovania jednotlivých orgánových systémov, orgánová podpora a náhradné systémy a programy. Transplantačný a darcovský program. Transplantačná legislatíva. Etické problémy a intenzívna medicína.

2. Intenzívna starostlivosť. 
Respiračný systém. Zabezpečenie priechodnosti dýchacích ciest a ventilácie (vrátane zastavenia dýchania, obštrukcie horných dýchacích ciest, inhalačných a popáleninových poškodení respiračného systému), edém pľúc (ARDS, hemodynamický pľúcny edém), hyperkapnické a hypoxemické respiračné zlyhanie (ventilácia, pľúcna cirkulácia, výmena plynov, acidobázická rovnováha, transport kyslíka a jeho metabolizmu). Ťažká asthma bronchiale a status asthmaticus. Úrazy hrudníka a ventilačné zlyhávanie. Kyslíková liečba. Hyperbarická oxygenácia. Umelá ventilácia pľúc, fyziológia, patofyziológia, indikácie a všetky formy UVP. Hemodynamické dôsledky UVP. Komplikácie UVP a barotrauma. Odvykanie a odpájanie z UVP. Fyzioterapia a respiračná farmakológia.
Kardiovaskulárny systém. Hemodynamická instabilita a šok. Nedostatočnosť a zlyhávanie pravej a ľavej komory srdca. Akútny infarkt myokardu. Základné poruchy srdcového rytmu a poruchy prevodu  vzruchu, antiarytmická liečba, urgentná kardiostimulácia. Špecifické srdcové poruchy (kardiomyopatie, chlopňové chyba, myokarditída, kontúzia myokradu). Tamponáda perikardu, embólia pľúc. 

Hypertenzívna choroba a hypertenzívna kríza. Kardiogénnypľúcny edém. Hemodynamické monitorovanie jeho princípy, indikácie a interpretácia výsledkov. Funkcia srdca akočerpadla (Starlingov zákon a interpretácia hemodynamických hodnôt). Trombolytická liečba. Ochorenia periférneho cievneho systému. Vazoaktívna a inotropná liečba (elektrolytové a koloidné roztoky. Pooperačná starostlivosť o pacientov po kardio-hrudných a cievnych operáciách.
Centrálny nervový systém. Perfúzia mozgu, metabolizmus mozgu, monitorovania. Poruchy vedomia, bezvedomie, intrakraniálna hypertenzia, cerebrovaskulárne inzulty. Kraniocerebrálne úrazy. Zápalové ochorenia centrálneho nervového systému. Status epilepticus. Akútne neuromuskulárne ochorenia (myasthenia gravis, Guillanov-Barrého syndróm). Hypoxické poškofenie mozgu. Princípy pooperačnej neurochirurgickej starostlivosti. Traumatické poškodfenia miechy. Psychiatrické urgentné stavy (suicídium, delirantné syndrómy, akútne konfúzne stavy a pod.).
Renálny systém. Obličková regulácia tekutín, acido-bázickej a elektrolytovej rovnováhy. Poruchy metabolizmu vody a elektrolytov (napr. hypernátremia, hyponátremia, poruchy osmolality). Poruchy acidobázickej rovnováhy. Akútne renálne zlyhanie, polyúria, oligúria. Princípy obličkovej substitučnej liečby: hemodialýzy, peritoneálna dialýza, CAVH, CVVH, CAVHD, CVVHDF).
Infekcie. Nozokomiálne infekcie a preventívne programy a systémy. Spôsoby aseptického ošetrovania kriticky chorých pacientov. Sepsa, definície a delenie, hemodynamika sepsy, mediátorové systémy, interakcie, leukocyty-endoteliálny systém. Toxický šokový syndróm. Princípy a zásady racionálnej Antibiotickej liečby. Imunoterapia a imunomodulácia. Selektívna dekontaminácia zažívacieho traktu.
Hematológia. Disseminovaná intravaskulárna koagulácia a ostatné koagulačné poruchy. Hemolytické syndrómy. Akútna a chronická anémia. Substitučná hematologická liečba. Antikoagulačná a fibrinolytická liečba.
Gastrointestinálny systém. Krvácanie zo zažívacej rúry. Profylaxia stresového krvácania. Akútna pankreatitída, abdominálna sepsa. Akútna a chronické zlyhanie pečene. Farmakokinetika pri zlyhaní pečene.
Metabolizmus, výživa a endokrinológia. Enterálna a parenterálna výživa, nutričné potreby. Monitorovanie stavu výživy, hodnotenie malnutrície. Diabetes mellitus (diabetická ketoacidóza, ne-ketotické hyperosmolárne bezvedomie, hypoglykémia). Poruchy metabolizmu antidiuretického hormónu. Feochromocytóm – prtedoperačná  príprava a princípy perioperačnej starostlivosti.
Toxikológia a intoxikácie. Akútne intoxikácie, všeobecné a špecifické princípy starostlivosti. Spôsoby a možnosti eliminácie škodliviny z organizmu.
Úrazy, popáleniny a poškodenia zdravia v súvislosti s vonkajším prostredím. Polytraumatizmus, primárne ošetrenie a liečba. Popáleniny – princípy primárneho ošetrenia a tekutinovej liečby, popáleninový šok, hypo- a hypertermia. Pritopenie. Úrazy elektrickým prúdom. Poškodenia ionizačným žiarením. Chemické úrazy. Poškodenie živočíšnymi jedmi. Kraniocerebrálna trauma. Poranenia hrudníka a brucha (tupé a penetrujúce). Hromadné nešťastia a úrazy – princípy zdravotníckej starostlivosti.
Monitorovanie. Princípy monitorovania EKG. Meranie bežnej teploty. Transkutánne monitorovanie. Invazívne hemodynamické monitorovanie (zásady a indikácie katetrizácie venózneho systému, arteriálneho systému a artérie pulmonalis). Hodnotenie kardiálnej funkcie a odvodených hemodynamických ukazovateľov. Neinvazívne hemodynamické monitorovanie. Monitorovanie respiračných a ventilačných parametrov? Tlak v dýchacích cestách, intratorakálny tlak, respiračný objem, pomer mŕtveho priestoru k respiračnému objemu (Vd/Vt), compliance, pulzová oximetria, kapnografia. Monitorovanie mozgových ukazovateľov: Intrakraniálny tlak, cerebrálna perfúzia a metabolizmus, jugulárna venózna saturácia. Základná orientácia v EEG. Metabolické monitorovanie: spotreby kyslíka, produkcia oxidu uhličnatého, respiračný kvocient. Základná interpretácia nález na rtg snímke hrudníka, ultrasonografických nálezov a CT vyšetrení. Použitie počítačov v intenzívnej medicíne.
Organizačné a administratívne aspekty intenzívnej medicíny. Organizácia resuscitačnej a intenzívnej starostlivosti. Organizačné, personálne a ostatné podmienky resuscitačnej a intenzívnej starostlivosti. Prognostické a skórovacie systémy. Indikácie k prijatiu a prepusteniu pacienta z resuscitačnej starostlivosti. Vzdelávanie lekárov a sestier v resuscitačnej a intenzívnej starostlivosti. Dokumentácia v intenzívnej starostlivosti. Financovanie a náklady na resuscitačnú a intenzívnu starostlivosť. Analýza cost/benefit. 
Medicínsko-legislatívne aspekty intenzívnej starostlivosti. Etika a intenzívna medicína. Nemocničné etické odporúčania vo vzťahu k intenzívnej starostlivosti. Začatie a prerušenie intenzívnej starostlivosti. Starostlivosť o zomierajúceho pacienta. Koncepcia DNR (nechcem byť resuscitovaný). Práva pacienta. Právo odmietnuť liečbu. Etické problémy vo vzťahu ku klinickému výskumu a experimentu. Psychosociálne aspekty intenzívnej starostlivosti. 
            Kardiopulmonálna resuscitácia a urgentná medicína. Základná kardiopulmonálna resuscitácia a rozšírená kardiálna starostlivosť. Etiológia, hodnotenie a bezprostredná liečba a postupy pri zastavení dýchania a obehu u pacientov vo všetkých vekových kategóriách. Život ohrozujúce poruchy srdcového rytmu a ich liečba. Urgentná kardiostimulácia. Resuscitačné algoritmy. Princípy a bezprostredná starostlivosť o polytraumatizovaného pacienta. Traumatologický plán. Transport kriticky chorých pacientov. Hromadné nešťastia a princípy zdravotníckeho zásahu.

d) Rozsah praktických zručností (obratností) a výkonov potrebných na získanie špecializácie v špecializačnom odbore anestéziológia a intenzívna medicína

Rozsah praktických zručností ..... sa uvádza v prílohe 1.

e) Organizačná forma špecializačnej prípravy

Lekár si vedie a aktualizuje index odbornosti obsahujúci záznamy o zaradení do špecializačného štúdia alebo certifikačnej prípravy, záznamy o ich priebehu a ukončení, záznamy o priebehu sústavného vzdelávania a/alebo záznamy o preškolení pracovníka na výkon odborných pracovných činností a špecializovaných alebo certifikovaných pracovných činností .

Lekár si súčasne vedie záznamník zdravotných výkonov a iných odborných aktivít, kde si v chronologickom poradí zapisuje počet, frekvenciu a rozsah zdravotných výkonov osobne uskutočnených v rámci špecializačného štúdia

Kandidát sa zúčastňuje na školiacich akciách (tematické kurzy, školiace miesta....) vo výučbových základniach vzdelávacích ustanovizní a eviduje si účasť na nich s cieľom získať požadovaný počet kreditových bodov ako podmienku k absolvovaniu špecializačnej skúšky

Špecializačná príprava sa ukončí špecializačnou skúškou. Kandidát sa na skúšku prihlási vyplnenou prihláškou, s priloženým indexom odbornosti a záznamníkom, prípadne s ďalšími dokladmi o aktivitách vrátane pedagogickej, prednáškovej a publikačnej činnosti. Kandidát súčasne predloží dobrozdanie vedúceho pracovníka zariadenia (prvoškoliteľ) a jeho odporúčanie vykonať špecializačnú skúšku.

f) Rozsah a zameranie odbornej zdravotníckej praxe vykonávanej na jednotlivých pracoviskách zariadení, jej minimálna dĺžka, časový priebeh

Podmienkou na získanie špecializácie z odboru anestéziológia a intenzívna medicína je zaradenie do špecializačnej prípravy a prax na oddelení (klinike) anestéziológie a intenzívnej medicíny v trvaní  5 rokov.
Špecializačnú prípravu sa odporúča rozdeliť na prípravu anestetickú v trvaní 42 mesiacov a na špecializačnú prípravu v intenzívnej medicíne v trvaní 18 mesiacov. Anestetickú prípravu sa odporúča absolvovať v trvaní minimálne 24 mesiacov na vlastnom pracovisku. Podmienkou pre získanie špecializácie v odbore anestéziológia a intenzívna medicína je ďalej odborná prax v úhrnom trvaní 3 mesiace na pracovisku neurochirurgickej anestézie, odborná prax v úhrnnom trvaní 5 mesiacov  v problematike detskej anestézie a odborná prax v úhrnnom trvaní 2 mesiace v problematike kardio-hrudnej anestézie. Odbornú prípravu v intenzívnej medicíne sa odporúča absolvovať v rozsahu minimálne 12 mesiacov na vlastnom pracovisku. Podmienkou pre získanie špecializácie v odbore anestéziológia a intenzívna medicína je ďalej odborná prax v úhrnom trvaní 2 mesiace na klinickom alebo na akreditovanom vzdelávacom pracovisku a absolvovanie študijného predatestačného programu v trvaní 2 mesiace na pracovisku vzdelávacej inštitúcie. Do času odbornej prípravy v intenzívnej medicíne sa môže v trvaní 2 mesiace započítať aj odborná prax na špecializovaných jednotkách intenzívnej starostlivosti (koronárna, kardiochirurgická, popáleninová, metabolická....).
V rámci odbornej prípravy, teoretickej časti, ktorá má kreditový charakter je podmienkou k absolvovaniu atestácie z odboru anestéziológia a intenzívna medicína získanie minimálne 2/3 z celkového počtu kreditových bodov, ktorých celkový počet bude každoročne uvedený v študijnom programe, vypísaného vzdelávacou ustanovizňou podľa jeho dĺžky (2-ročný, 3-ročný a/alebo 5-ročný cyklus školiacich miest). Súčasne sa definujú všetky aktivity v ktorých možno ďalšie kreditové body získať. Do počtu potrebných kreditových bodov sa nezapočítavajú predpísané pobyty zo zameraním na špecifickú anestetickú a intenzívnu problematiku (neurochirurgická, detská anestézia....), ktoré sú zamerané predovšetkým na získanie praktických zručností a postupov.
Špecializačnú prípravu možno na návrh vedúceho pracovníka príslušného pracoviska, zariadenia  alebo SZU a/alebo na základe výsledkov testu predĺžiť alebo odporučiť absolvovanie ďalších školiacich miest. Špecializačná príprava sa ukončí kvalifikačnou skúškou, ktorej súčasťou je obhajoba písomnej práce s tematikou konzultovanou so vzdelávacou ustanovizňou. Kvalifikačná atestácia sa pri neúspechu môže opakovať o rok, maximálne však len 2 krát.
Uchádzač je povinný pred skúškou predložiť záznamník (zoznam výkonov a analýz pacientov a iných odborných aktivít absolvovaných ((ďalej zoznam) urobených v priebehu špecializačnej prípravy). Zoznam je súčasťou špecializačného programu. Aktualizuje sa každé 2 roky.

Na návrh školiteľa a vzdelávacej ustanovizne sa môže odporučiť ďalšie doplnenie špecializačnej prípravy.

g) Za súčasť odbornej zdravotníckej praxe v anestéziológii a intenzívnej medicíne môže SZU a vzdelávacia inštitúcia uznať aj prax na pracovisku anestéziológie a intenzívnej medicíny v zahraničí, ak je jeho činnosť postavená na základoch vedeckej medicíny.

h) Podmienkou pre pozvanie k špecializačnej skúške je absolvovanie uvedenej odbornej praxe a získanie predpísaného počtu kreditových bodov a predloženie odbornej práce. Súčasťou špecializačnej skúšky je skúška z cudzieho jazyka alebo doklad o jej vykonaní.  

Odporúčaná literatúra

Knižná

Drábková, J. a kol.: Základy anesteziologie, Avicenum, 1981
Drábková, J. a kol.: Základy resuscitace, Avicenum, 1982
Miller, R. D.: Anesthesia vol. I. a II., 1995
Larsen, R.: Anästhesie, nemecké, ev, české vydanie, 1985, 1995
Tinker, J., Zapol, W. M.: Care of critically ill patient, USA, 1992
Civeta, J. M. a kol.: Critical Care, USA, 1994
Trojan, S.: Lekařská fyziologie, Grada, 1994
Brodanová M.: Infúzní terapie, parenterální a enterální výživa, Grada, 1994
Silbernagl, S.: Atlas fyziologie člověka, Grada 1995
Dzúrik, R.: Štandardná klinicko-biochemická diagnostika, Osveta, 1996
Drgonec, J.: Ústavné práva a zdravotníctvo, Archa, 1996
Ševčík, P.: Sepse v intenzivní péči, Osveta, 1993

Časopisecká (posledných 5. ročníkov):

Lekársky obzor (SR)
Anesteziologie a neodkladná péče (ČR)
Anesteziológia a intenzívna medicína (SR)
Anesthesia and Analgesia (USA)
British Journal of Anesthesia (VB)
Der Anaesthesist (Nemecko)
Critical Care Medicine (USA) 
Resuscitation (VB)
Intensive Care Medicine
Clinical Intensive Care

Spracoval: 
docent MUDr. Milan Májek CSc.
Bratislava 2004

Príloha 1

Technické a praktické zručnosti (obratnosti) a metódy ako podmienka pre získanie špecializácie z odboru anestéziológia a intenzívna medicína.

Anestéziológia

Počet samostatne vykonaných celkových a lokálnych anestézií: 1000 z toho:
- 600 anestézií v chirurgických odboroch s intubáciou, relaxáciou a riadenou ventiláciou z ktorých minimálne je 200 inhalačných,
- 100 anestézií v gynekológii a pôrodníctve, z toho 15 samostatných  pri Sectio Caesarea,
- 25 anestézií u kojencov a malých detí do 5. roku života samostatne urobených alebo spoluúčasť pri nich,
- 30 anestézií v neurochirurgickej problematike (20 pri operáciách na hlave) samostatne urobených, alebo spoluúčasť pri nich,
- 20 anestézií v kardio-hrudnej chirurgii samostatne vedených alebo spoluúčasť pri nich,
- 15 periférnych regionálnych a nervových blokád (okrem spinálnej a epidurálnej anestézie), 
- 50 samostatne vedených zvodových (spinálna a epidurálne) anestézií,

Samostatné posúdenie a predanestetické zhodnotenie 150 pacientov, vrátane zhodnotenia 150 EKG záznamov z hľadiska anestetického postupu a ďalej posúdenie, zhodnotenie a interpretácia ostatných klinických a laboratórnych nálezov u 150 pacientov bez sprievodných komplikujúcich ochorení
Samostatné posúdenie a predanestetické zhodnotenie 150 pacientov, vrátane zhodnotenia 150 EKG záznamov z hľadiska anestetického postupu a ďalej posúdenie, zhodnotenie a interpretácia ostatných klinických a laboratórnych nálezov u 150 pacientov so sprievodnými komplikujúcimi ochoreniami.

Intenzívna medicína

Všeobecná časť
Denná práca na lôžkovej časti oddelenia so signifikantnou zodpovednosťou za starostlivosť o pacienta pod vedením kvalifikovaného lekára.
Systematické vizity na lôžkovej časti oddelenia minimálne jeden krát denne.
Systematické hodnotenie priorít diagnostických a liečebných výkonov a ich koordinácia do integrovanej liečebnej stratégie u kriticky chorých pacientov.
Účasť na akciách, školiacich miestach a kurzoch poriadaných vzdelávacími inštitúciami.
Aktívna účasť na lokálnych a národných konferenciách, sympóziách a kongresoch.
Orientácia v literatúre

Odporúčané:
Aktívna účasť na medzinárodných konferenciách, sympóziách a kongresoch.
Účasť na výskume.
Účasť na ďalšom vzdelávaní sestier a iných zdravotníckych pracovníkov.

Špeciálna časť:

Respiračný systém: diagnostika, zhodnotenie a liečba respiračnej insuficiencie a respiračného zlyhania
Dýchacie cesty: zabezpečenie a udržanie priechodnosti dýchacích ciest – samostatné    riešenie u 25 pacientov,
Intubácia (orálna, nazotracheálna) – samostatné riešenia u 25 pacientov (mimo zaistenia dýchacích ciest počas anestézie).

Odporúčané:
Krikotyreotómia, tracheostómia
Ventilácia
Ventilácia maskou a dýchacím vakom – samostatné riešenie u 25 pacientov
Ventilácia maskou s použitím PEEP – samostatné riešenie u 25 pacientov
Umelá ventilácia pľúc (riadená, asistovaná, IMV, SIMV, použitie PEEP a ostatné formy a metóda) – samostatné riešenie u 25 pacientov
Posúdenie a hodnotenie správnej inflácie manžety intubačnej a tracheotomickej kanyly – samostatné riešenie u 25 pacientov
Techniky a spôsoby odsávania dýchacích ciest – samostatné riešenie u 25 pacientov
Technicky a spôsoby odpájania z umelej ventilácia pľúc – samostatné riešenie u 25 pacientov
Riešenie pneumotoraxu (punkcia hrudníka, drenáž dutiny hrudnej, drenážne systémy) – samostatné riešenie alebo spoluúčasť pri 10 pacientoch
Monitorovanie tlaku v dýchacích cestách sa monitorovanie respiračných a ventilačných parametrov – samostatné riešenie u 25 pacientov
Interpretácia krvných plynov y artériovej a zo zmiešanej krvi, hodnotenie a interpretácia výmeny plynov (A-a gradient, pľúcny skrat Qs/Qt, mrtvy priestor Vd/Vt a pod.) – samostatné riešenie u 25 pacientov
Použitie a aplikácia respiračnej farmakoterapie (i. v., inhalačne a pod.) – samostatné riešenie u 25 pacientov
Základná interpretácia rtg snímkou hrudníka – samostatné riešenie u 25 pacientov
Interpretácia kultivačných vyšetrení spúta a ostatného mikrobiologicky spracovaného materiálu – samostatné riešenie u 25 pacientov

Odporúčané:
Fibro-optická laryngotracheobronchoskopia
Vysokofrekvenčná ventiálácia
Analýza a interpretácia funkčného vyšetrenia pľúc

Kardiovaskulárny systém : 
Diagnostika, zhodnotenie, liečba akútnych porúch a základná kardiopulmonálna a rozšírená kardiálna starostlivosť
Hodnotenie EKG nálezov, porúch srdcového rytmu a porúch prevodu vzruchov – samostatné riešenie u 25 pacientov
Punkcia a katetrizácia artériového systému a odber vzoriek na vyšetrenie – samostatné riešenie u 25 pacientov
Zavedenie monitorovania: 
1. artériového (a. radialis, a. femoralis) –samostatné riešenie u 25 pacientov. 
2. centrálneho venózneho (v. jugularis interna, v. subclavia – rôzne prístupy, v femoralis) – samostatné riešenie u 25 pacientov. 3. zavedenie katétra do a. pulmonalis – samostatné riešenie alebo spoluúčasť pri 10 pacientoch
Vyšetrenie minútového objemu srdca termodilučným princípom – samostatné riešenie alebo spoluúčasť pri 10 pacientoch
Výpočet a interpretácia odvodených hemodynamických parametrov a ukazovateľov transportu a metabolizmu kyslíka – samostatné riešenie  alebo spoluúčasť pri 10 pacientoch 
Antiarytmická liečba a trombolytická liečba  - samostatné riešenie alebo spoluúčasť pri 10 pacientoch
Defibrilácia a kardioverzia – samostatné riešenie u 25 pacientov 
Použitie kardiovaskulárnej podpory (inotropná a vazodilatačná liečba, liečba tekutinami) – samostatné riešenie pri 25 pacientoch
Použitie infúznych púmp a dávkovačov – samostatné riešenie u 25 pacientov

Odporúčané:
Perikardiocentéza
Transezofageálna kardiostimulácia
Akútna transvenózna kardiostimulácia
Použitie balónkovej intra-aortálnej kontrapulzácie
Základná interpretácia ultrazvukových vyšetrení a  nálezov

Nervový systém
Diagnostika, celkové vyšetrenie a riešenie bežných neurologických ochorení
Posúdenie hĺbky bezvedomia – samostatné riešenie u 30 pacientov
Mozgová smrť – klinické a legislatívne podmienky – samostatné riešenie alebo spoluúčasť pri 10 pacientoch
Lumbálna punkcia – samostatné riešenie u 30 pacientov
Monitorovanie intrakraniálneho tlaku – samostatné riešenie alebo spoluúčasť pri 10 pacientoch
Liečba edému mozgu (komplexná starostlivosť vrátane sedácie a riadenej hyperventilácie) – samostatné riešenie u 10 pacientov
Základná interpretácia CT vyšetrení mozgu – samostatné riešenie alebo spoluúčasť pri 10 pacientoch 
Monitorovanie neuromuskulárnej blokáda – samostatné riešenie u 50 pacientov

Odporúčané:
Monitorovanie a základná interpretácia EEG
Monitorovanie jugulárnej venóznej saturácie

Renálny systém
Diagnostika, vyšetrenie a základná liečba akútnej obličkovej nedostatočnosti a obličkového zlyhania
Posúdenie bilancie tekutín a elektrolytov – samostatné riešenie u 30        pacientov
Zavedenie dialyzačných katétrov – samostatné riešenie alebo spoluúčasť pri 20 pacientoch
Použitie dialyzačných a mimotelových techník (CAVH, HD, VAVHD, CVVH apod.) – samostatné riešenie alebo spoluúčasť pri 15 pacientoch
Zavedenie peritoneálneho katétra – samostatné riešenie alebo spoluúčasť pri 15 pacientoch
Akútna peritoneálna dialýza – samostatné riešenie  alebo spoluúčasť pri 15 pacientoch

Metabolizmus
Diagnostika, hodnotenie a liečba bežných akútnych a endokrinných porúch (diabetická ketoacidóza, metabolické poruchy vedomia a pod.)
Monitorovanie, hodnotenie a zavedenie enterálnej a parenterálnej výživy, hodnotenie nutričného stavu – samostatné riešenie u 25 pacientov
Zavedenie tekutinovej liečby – samostatné riešenie u 30 pacientov
Interpretácia acidobázických porúch – samostatné riešenie u 30 pacientov
Riešenie hypotermie a hypertermie

Odporúčané
Nepriama kalometria

Gastrointestinálny systém
Diagnostika, hodnotenie a liečba akútnych gastrointestinálnych porúch (krvácanie do zažívacej rúry, akútna pankreatitída, zlyhanie pečene a pod.)
Zavedenie žalúdkovej sondy – samostatné riešenie u 25 pacientov
Zavedenie balónikovej žalúdkovej sondy (krvácajúce ezofageálne varixy) – samostatné riešenie  alebo spoluúčasť pri 5 pacientoch
Indikácie stresovej ulceróznej profylaxie – samostatné riešenie u 25 pacientov

Hematológia
Diagnostika, celkové posúdenie a liečba koagulačných porúch a transfúznych reakcií
Interpretácia základného koagulačného profilu – samostatné riešenie u 30 pacientov
Zavedenie a interpretácia antikoagulačnej a trombolytickej liečby – samostatné riešenie alebo spoluúčasť pri 15 pacientoch
Zvládnutie masívnej transfúznej liečby – samostatné riešenie u 10 pacientov 

Odporúčané:
Autotransfúzia
Výmenná transfúzia
Hemodilúcia

Infekcia
Diagnostika, interpretácia a liečba infekčných komplikácií
Odber vzoriek a materiálu na mikrobiologické vyšetrenie – samostatné riešenie u 20 pacientov
Interpretácia bakteriologických nálezov – samostatné riešenie u 20 pacientov
Zavedenie antiinfekčnej liečby – samostatné riešenie u 20 pacientov
Interpretácia hladiny antibiotík – samostatné riešenie u 20 pacientov
Taktika a racionálna antibiotická liečba – samostatné riešenie u 20 pacientov
Preventívne opatrenia pri nozokomiálnych infekciách – samostatné riešenie u 20 pacientov

Toxikológia a intoxikácie
Diagnostika, zhodnotenie a liečba intoxikácií
Výplach žalúdka – samostatné riešenie u 20 pacientov
Nekrvavá laváž zažívacieho traktu – samostatné riešenie alebo spoluúčasť pri  20 pacientoch
Forsírovaná diuréza – samostatné riešenie u 20 pacientov

Odporúčané
Krvavá laváž zažívacieho traktu – indikácie, pooperačná starostlivosť
Hemoperfúzia

Monitorovanie, monitorovacie systémy a pomôcky:
Použitie a kalibrácia tlakových prevodníkov – samostatné riešenie u 15 pacientov
Obsluha ventilátorov – samostatné riešenie u 20 pacientov

Farmakológia
Použitie a regulácia adekvátnej a analgetickej liečby – samostatné riešenie u 15 pacientov
Voľba a taktika liečby pri akútnom obličkovom zlyhaní – samostatné riešenie alebo spoluúčasť pri 10 pacientoch
Používanie svalových relaxancií – samostatné riešenie u 50 pacientov
Invazívne techniky liečby  akútnej  a chronickej bolesti (epiduálny a spinálny prístup) – samostatné riešenie u 10 pacientov

Odporúčané
Implantácia analgetických portov